APROBACIÓN DEFINITIVA DA 1º MODIFICACIÓN DA RELACIÓN DE POSTOS DE TRABALLO
ADMINISTRACIÓN LOCAL — Municipal — Estrada, A (Presupostos e cadros de persoal, 19/07/2022)

O Pleno deste Concello, en sesión ordinaria celebrada o día 7 de xullo de 2022, adoptou por maioría, entre outros, o seguinte Acordo: Primeiro.- Desestimar as alegacións que se relacionan a continuación, polos motivos expostos no informe xurídico técnico elaborado polo Annemieke Codeseda Rielo, que se incorpora como parte deste ditame, así como tendo en conta as seguintes consideracións: No que se refire ao factor de incompatibilidade, corresponde ao Concello, na súa potestade de autoorganización, a súa estimación/desestimación. Alégase por parte de varios funcionarios membros da Policía Local que “teniendo en cuenta que los efectivos de la Policía Local de A Estrada mientras se encuentren en activo les resulta prácticamente imposible compatibilizar el desempeño de sus funciones con otro puesto de trabajo, donde su imparcialidad debe ser sostenida por encima de otras cuestiones, no así como otros puestos, es por lo que considero que dicha situación debe ser recompensada a los efectivos policiales con la aplicación del Grado 2 en el Factor Incompatibilidad que se valora con 100 puntos en lugar de 10”. Á vista da Lei 53/1984, de 26 de decembro, de Incompatibilidades do persoal ao servizo das Administracións Públicas, pódese entender que os membros da Policía Local están suxeitos a unha incompatibilidade xenérica (como a maioría do persoal municipal), sendo posible concederlles compatibilidade para certas actividades, como así aconteceu dentro da propia plantilla municipal, por exemplo, mediante acordo adoptado polo Concello Pleno en sesión celebrada o día 8 de marzo de 2002. Tamén se alega a aplicación deste factor en Grado 2 por parte de D. Valentin Alberto Rodriguez de Alba Zama e Irina Claudia Dulsat Ariznavarreta. A estimación/desestimación da aplicación deste factor debe de estar motivada na posibilidade/imposibilidade de que o posto ocupado sexa susceptible ou non de desfrutar dunha compatibilidade dentro dos parámetros que fixa anormativa en vigor. No caso concreto dos alegantes non existe impedimento para que os seus postos poidan desfrutar dunha compatibilidade (coas limitacións impostas pola citada Lei), polo que non procede recoñecer o Grado 2 de Incompatibilidade. Polo que respecta á alegación presentada por D. Cristian Anton Carribero Valladares non procede estimar a mesma, toda vez que a aplicación da ponderación sobre 1250 puntos ou 1500 puntos provén dun acordo da Mesa de Negociación, que afecta unicamente aos Grupos A1, A2 e Funcionarios con Habilitación de Carácter Nacional, no caso do persoal funcionario, e aos Grupos I e II do persoal laboral. Segundo.- Estimar as alegacións que se relacionan a continuación, polos motivos expostos no informe elaborado polo Annemieke Codeseda Rielo, que se incorpora como parte desta proposta: Terceiro.- Estimar parcialmente as alegacións que se relacionan a continuación, polos motivos expostos no informe elaborado polo Annemieke Codeseda Rielo, así como polas argumentacións que se indican en cada caso: Estimar o recoñecemento da necesidade de contar cun Coordinador do Departamento de Servizos Sociais. O artigo 34 do Decreto 99/2012, de 16 de marzo, polo que se regulan os servizos sociais comunitarios e o seu funcionamento, dispón que “en todos os equipos, con independencia do tipo de que se trate, o titular do órgano competente da corporación local nomeará unha persoa coordinadora”. Polo tanto, acéptase que polo titular do órgano competente da corporación local se nomee unha persoa coordinadora entre o persoal adscrito ao Departamento. A retribución será a través dun complementode responsabilidade pola mesma contía que se lle fixou a outros traballadores a través de sentenza xudicial. Desestimar o resto do contido da alegación. Estimar o recoñecemento do grao 4 no factor 4 “Responsabilidade polo manexo de diñeiro ou realización de anotacións contables” tal e como se indica no informe da consultora. Desestimar o resto do contido da alegación. Estimar a actualización de funcións, xa que, tal e como indica a alegante no seu escrito “as funcións que figuran relacionadas ao posto de Administrativo destinado á unidade de contratación do departamento de Secretaría non se axustan á realidade pois figuran certas funcións que dende que se está traballando con Gestiona xa non se tramitan do xeito que figura especificado no documento da RPT, e por outra banda hai novas funcións que este posto está a desenvolver debido á administración electrónica e a tramitación dos expedientes de contratación a través da Plataforma de Contratación do Sector Público e outras plataformas, o que require unha especialización e dificultade añadida a este posto”. Desestimar o resto do contido da alegación. Estimar o recoñecemento do grao 4 no factor 3 e 3B. “Responsabilidade polos resultados outras persoas”, pois estímase que se debe aceptar a alegación debido a que o equipo da Escola Infantil Municipal está integrado por 15 persoas. Desestimar o resto do contido da alegación. Estimar o recoñecemento do grao 2 do factor 11 Adicación por entender que a xornada de traballo pode abarcar, ocasionalmente, un horario máis amplo, e estimar o recoñecemento do grao 2 no factor 3 e 3B Responsabilidade polos resultados doutras persoas. Desestimar o resto do contido da alegación. Estimar a actualización de funcións, xa que, tal e como indica a alegante no seu escrito “con respecto ás funcións reseñadas na Relación de Postos de Traballo, recóllese o traslado dos acordos adoptados pola Xunta de Goberno Local e Pleno, o que no se debía incluír xa que, en aplicación do disposto na Lei 40/1995, os traslados ou notificaciónsdos acordos deberán facerse polo responsable da tramitación do respectivo expediente, polo que tan só procedería á emisión do correspondente certificación do acordo. Por outra banda, non se recolle o control e tramitación dos expedientes de TAXIS, así como as súas tramitacións na Plataforma R-TAXIS; o que se inclúe erroneamente como unha función do Administrativo do mesmo departamento de Secretaría. Así mesmo, omítese as funcións de manexo das plataformas de EIDOLOCAL e do PORTAL DAS ENTIDADES LOCAIS do Estado. Tamén, omítese a función de comprobación e validación dos Decretos da Alcaldía emitidos por todos os departamentos municipais. Omítese, así mesmo, a responsabilidade de ser Secretaria das Comisións Informativas de Benestar Social, Igualdade e Educación, Cultura e Deportes e Promoción Económica. Por último, non se fai referencia á función de inicio de expedientes de Responsabilidade Patrimonial e o seu seguemento”. Desestimar o resto do contido da alegación. Estimar o recoñecemento do grao 4 do factor 10 Especial Dificultade Técnica polos motivos expostos no informe do Letrado contratado polo Concello. Desestimar o resto do contido da alegación. Estimar o recoñecemento do grao 5 do factor 11 adicación por canto o ocupante do posto ten completa dispoñibilidade horario por mor do servizo (dirección de obra, coordinación de seguridade e saúde, etc.). Estimar o recoñecemento do grao 5 do factor 3 e 3B responsabilidade polos resultados doutras persoas, xa que, tendo en conta o alto número de obras municipais que selevan a cabo dun xeito continuo, o ocupante do posto ten responsabilidade do traballo realizado por todas as empresas contratistas municipais. Estimar o recoñecemento do grao 5 do factor 7 xefatura/mando, xa que o ocupante do posto ten responsabilidade sobre un grupo de máis de 5 subordinados que realizan tarefas complexas e que precisan frecuente supervisión (dirección de obra, coordinación de seguridade e saúde, etc.). Estimar o recoñecemento do grao 4 do factor 8 complexidade territorial por canto as actividades do posto precisan desprazamentos habituais pola meirande parte do concello. Como non pode ser doutro xeito, as obras que se realizan no Concello abarcan todo o termo municipal. Desestimar o resto do contido da alegación. Estimar o recoñecemento das funcións do posto por canto existe a sentenza nº 397/2018, do 19 de decembro do Xulgado do Social número 2 de Pontevedra que recolle as mesmas. Desestimar o resto do contido da alegación. Estimar a corrección do erro existente en varias fichas. Desestimar o resto do contido da alegación. Cuarto.- Modificar a Relación de Postos de Traballo do Concello da Estrada, modificación aprobada inicialmente por acordo do Pleno en sesión celebrada o día 3 de febreiro de 2022, recollendo as alegacións estimadas nos puntos segundo e terceiro desta proposta. Quinto.- Aprobar definitivamente a modificación da Relación de Postos de Traballo do Concello da Estrada, de acordo cos antecedentes obrantes no expediente e recollidos no documento que se achega coa proposta así como os termos estimados das alegacións presentadas. Sexto.- Remitir copia do acordo adoptado aos órganos competentes da Administración Xeral do Estado e da Administración Xeral da Comunidade Autónoma de Galicia dentro do prazo de trinta días, e publicar integramente a Relación de Postos de Traballo no Boletín Oficial da Provincia de Pontevedra. De conformidade co artigo 38 da Lei 39/2015, do 2 de outubro, do procedemento administrativo común das Administracións Públicas, este acordo producirá efectos a partir do día seguinte a súa publicación no Boletín Oficial da Provincia de Pontevedra. Contra dito Acordo, que pon fin á vía administrativa, pódese interpoñer os seguintes recursos sen prexuízo de que se interpoña calquera outro que estime oportuno e sexa aceptable en Dereito, de conformidade co establecido na Lei 39/2015 e na Lei 29/98: a) Ou ben recurso potestativo de reposición a resolver polo Pleno, no prazo dun mes contado a partir do día seguinte ó da publicación deste acordo. O recurso deberá interpoñerse ante o Pleno. b) Ou ben recurso contencioso-administrativo directo, no prazo de dous meses contados dende o día seguinte á publicación deste Acordo. O recurso contencioso-administrativo deberá interpoñerse ante o Xulgado do Contencioso con sede en Pontevedra. O Concello da Estrada aprobou mediante acordo plenario de data 3 de xuño de 2021 a Relación de Postos de Traballo. O devandito acordo foi adoptado seguindo as indicacións do Auto 106/2020 do Xulgado do Contencioso-Administrativo nº 2 de Pontevedra (incidente de execución 5/2020). Como consecuencia da aplicación do indicado Auto non se introduciron no documento a aprobar modificacións que excederan da aplicación da Sentenza 104/2018, de 31 de xullo, do Xulgado do Contencioso-Administrativo nº 2 de Pontevedra e 369/2019, de 18 de setembro, da Sala do Contencioso-Administrativo do Tribunal Superior de Xustiza de Galicia, que anulan parcialmente a Relación de Postos de Traballo do Concello da Estrada. O documento aprobado require a súa modificación inmediata polos motivos seguintes: 1.- O propio acordo plenario de aprobación da Relación de Postos de Traballo recolle no seu apartado Terceiro: “En canto entre en vigor o documento aprobado en execución da referida Sentenza, procederase a modificar o mesmo no prazo máximo de 1 mes para a súa aprobación polo Pleno da Corporación, de acordo co documento consensuado na Mesa de Negociación celebrada o día 11 de febreiro de 2021, podendo ser introducido algún axuste relativo ao organigrama, que se pactará na Mesa de Negociación.” O documento foi publicado no Boletín Oficial de Pontevedra o día 15 de xullo de 2021 (BOP nº 134), entrando en vigor ao día seguinte, polo que procede, segundo o indicado acordo plenario, acometer a súa modificación.2.- Como consecuencia da aprobación da Relación de Postos de Traballo introducindo no documento únicamente as cuestións que se indicaban na sentenza 104/2018 existen postos con funcions similares que non teñen a mesma puntuación final, motivado en que algúns postos resultaron afectados pola indicada sentenza e outros non foron recurridos. Trátase, polo tanto, de homoxeneizar con esta modificación a todos os postos que teñen funcións similares, aos efectos de que obteñan puntuacións tamén similares.3.- O artigo 38.1 da Lei 2/2015, do 29 de abril, do Emprego Público de Galicia, dispón: “A relación de postos de traballo é un instrumento técnico de carácter público que inclue todos os postos de traballo de natureza funcionarial e laboral existentes en cada unha das administracións públicas incluidas no ámbito de aplicación da presente lei”. O informe emitido pola Inteventora Municipal en data 26 de maio de 2021 xa indicaba: “Os postos de traballo que se relacionan a continuación figuran no Anexo e Cadro de Persoal correspondente ao Orzamento do exercicio 2021, pero non aparecen recollidos na Proposta de RPT: A RPT, tendo en conta o preceptuado no artigo 74 TREBEP e os apartados 1º e 2º do artigo 38 da LEPG, como instrumento técnico de ordenación do persoal, de carácter público, debería recollelos por estar obrigada a incluir a totalidade dos postos de traballo de natureza funcionarial e laboral existentes en cada unha das administracións públicas incluidas no ámbito de aplicación da lei, a través da cal as administracións públicas estruturan a súa organización, clasifican os postos de traballo existentes no seu ámbito e determinan o seu contido para a selección e provisión dos mesmos, procurando organizar, racionalizar e ordenar o persoal en orde a facilitar unha eficaz prestación dos servicios públicos.” O documento aprobado definitivamente non incluía todos os postos que figuran na Plantilla de Persoal debido a que corresponden a postos que non existían no momento da aprobación da RPT e a súa inclusión con posterioridade entendíase que excedía da execución de sentenza nos seus propios termos. Evidentemente, na Relación de Postos de Traballo si teñen que figurar todos os postos que existen na plantilla polo que resulta imprescindible acometer a modificación da RPT aos efectos de cumprir coa lexislación antes indicada, así como co informe da Interventora Municipal. Con posterioridade, o Xulgado do Social nº 3 de Pontevedra, mediante sentenza nº 492 do 24 de novembro de 2021, recoñeceu como posto de carácter indefinido o Técnico en drogodependencias e turismo.4.- Dende a data de elaboración das fichas de cada posto xurdiron diferentes normas que afectan ao funcionamento da Administración Local, e que modificaron, en algún caso substancialmente, as funcións do posto, polo que a súa puntuación non se axusta totalmente á realidade. Dita circunstancia foi posta de manifesto ao propio Xulgado do Contencioso-Administrativo nº 2 de Pontevedra, por parte deste Concello, na tramitación do incidente de execución 5/2020, onde se indicaba: “Con los antecedentes expuestos, y dado que desde que se elaboró el trabajo de campo de la RPT recurrida, hace más de 10 años, e incluso desde su aprobación hace ya casi 4 años, existen importantes cambios en el funcionamiento de la Administración Municipal, basados sobre todo en la instauración de la Administración Electrónica, que afectan a un gran número de puestos de trabajo y a las funciones que realizan, así como en los cambios en la Legislación (nueva Ley de Procedimiento Administrativo, nuevas Leyes de Contratación).” Sendo a RPT un documento dinámico, faise preciso actualizar o mesmo aos efectos de que sirva como instrumento de ordeación de persoal, e que pòida desplegar todas as súas funcións dun xeito actualizado e operativo. A continuación transcríbese o documento íntegro, coas modificacións propostas. Óptase por manter o documento íntegro en lugar de recoller unicamente as modificacións por resultar máis operativo o seu manexo unha vez se atope aprobado definitivamente. A urxente necesidade do Concello de A Estrada de elaborar unha Relación de Postos de Traballo (en adiante, RPT) e un Organigrama administrativo é consecuencia tanto de esixencias legais como de esixencias organizativas de natureza pragmática. Polo que atinxe as esixencias legais, como recorda o Consello de Contas de Galicia, na súa Memoria de 2003 na Área de Corporacións Locais, os artigos 90.2 da Lei 7/1985 LRBRL e 16 da Lei 30/1984 LMRFP (actualmente, o artigo 74 da Lei 7/2007, de 12 de abril, do Estatuto Básico do Empregado Público) impoñen ás Administracións locais a formación dunha relación dos postos de traballo existentes nas súas organizacións que deberan incluír, en todo caso, a denominación e características esenciais dos postos, as retribucións complementarias que lles correspondan e os requisitos esixidos para o seu desempeño. Co organigrama e a relación de postos de traballo preténdese, fundamentalmente, e en aras a cumprir as esixencias legais, suplir as necesidades organizativas constatadas, crear unha estrutura organizativa ordenada, xerarquizada, áxil e eficaz, de conformidade cos principios constitucionais expostos no art.103.1 da nosa Constitución. Esta organización traerá as seguintes vantaxes: Seguridade. Á hora de coñecer o estado de tramitación de cada expediente, localizar a documentación correspondente e vixiar o cumprimento dos prazos para a súa resolución, para a súa consulta ou para acadar informacións sobre asuntos relacionados coa materia competencia de cada Departamento administrativo. Seguridade pola existencia de criterios previos e obxectivos á hora de distribuír o traballo e á de depurar responsabilidades, etc. Evitarase deste xeito a “dispersión de expedientes”, é dicir, que un mesmo expediente se estea a tramitar, por partes, por diferentes departamentos ou persoas sen que exista un responsable claro do seu impulso e puntual resolución. Racionalización. Permitirá a racionalización dos recursos de que dispón o Concello co fin de obter os mellores resultados posibles ao menor custo. Ordenación. Servirá de columna vertebral ou base primeira, que poderá ser completada con diferentes regulamentos organizativos e coas instrucións ou circulares que, en aplicación daqueles, sexan ditadas pola Alcaldía ou mesmo polos postos de maior nivel con funcións de coordinación no eido das súas competencias. A confección e aplicación da RPT adaptarase á lexislación básica do Estado sobre ó réxime local, tal e como sinala o art.168 do Texto refundido do réxime local (en adiante TRRL). Ós efectos do disposto no art.149.1.18º da Constitución, esta lexislación básica está constituída pola Lei 7/2007, de 12 de abril, do Estatuto Básico do Empregado Público, sendo de aplicación o Real Decreto Lexislativo 5/2015, de 30 de outubro. Tamén serán de aplicación preferente os preceptos da Lei 7/1985 de Bases do réxime local e do TRRL que teñan o carácter de básicos segundo a DA 7ª deste. A lexislación das Comunidades Autónomas deberá de ser tida en conta en defecto do disposto pola lexislación básica, e está constituída pola Lei 5/1997 da Administración local de Galicia (arts 231 e ss), Lei 2/2015, do emprego público de Galicia e o Regulamento de provisión de postos de traballo, provisión e promoción interna do persoal ó servizo da Administración Autonómica, aprobado por Decreto 93/1991 de 21 de marzo (DOGA do 25.03.1991). Por último deberá de acudirse á restante lexislación estatal, como supletoria de 2º grao, especialmente, á Lei 30/1984 de Medidas para a reforma da función pública e ó Regulamento xeral de ingreso do persoal ó servizo da Administración xeral do Estado e de provisión de postos de traballo e de promoción profesional dos funcionarios civís da Administración xeral do Estado, aprobado por RD 364/1995. Respecto do seu contido, e como se sinalou, seguiuse á Orde de 02.12.1988 sobre relacións de postos de traballo na Administración Xeral do Estado; complementada pola Orde do 06.02.1989, sobre modelos de relacións de traballo, coas peculiaridades propias deste Concello. A Orde do 21.11.1989 da Consellería Presidencia, modificada por Orden do 12.06.2002, tamén é tida en conta, se ben o seu contido coincide basicamente coas anteriores. Así mesmo inclúese unha referencia á reserva a nacionais, de se-lo caso, segundo ó artigo 57 da Lei 7/2007, de 12 de abril, do Estatuto Básico do Empregado Público. Finalmente, tívose en conta a sentenza do Xulgado do Contencioso-Administrativo nº 2 de Pontevedra en virtude do Procedimento Abreviado 348/2016 e acumulados, a Sentenza da Sala do Contencioso-Administrativo do Tribunal Superior de Xustiza de Galicia e o Auto do Xulgado do Contencioso-Administrativo nº 2 de Pontevedra. De acordo co carácter dinámico da RPT ó que antes aludíamos, é lóxico esperar que na execución das súas previsións xurdan novas necesidades ou circunstancias que demanden unha adaptación dos seus contidos, ou que se comproben posibles mellores solucións organizativas ou ben que sexa preciso adaptar os postos ás novas necesidades ou regulamentacións legais, sempre cambiantes. Polo tanto son de prever cambios na estrutura aquí prevista, que se plasmarán preferentemente con ocasión da aprobación dos presupostos de cada exercicio ou, de ser urxente, a través dos oportunos procedementos de modificación orzamentaria. A interpretación do contido da RPT efectuarase principalmente a través das circulares ou instrucións da Alcaldía, podendo solicitar con este fin os informes ou antecedentes que estime necesarios. A vista dos obxetivos que se pretenden acadar coa elaboración da RPT é evidente a importancia que ten este documento, por iso é necesaria prestar unha atención necesaria a súa confección. Era imprescindíble partir da situación real, da cantidade de datos sobre ésta, para o que foi preciso deseñar un procedemento adecuado para a recompilación dos devanditos datos. As fases fundamentais do devandito procedemento de elaboración da RPT foron as seguintes: A recollida de información sobre os postos existentes. A descrición dos postos de traballo. A clasificación dos postos de traballo: a elaboración do organigrama. A valoración dos postos de traballo. A elaboración e a remisión da proposta de RPT. Existen diferentes métodos para a recollida de información acerca dos postos de traballo, sendo os de tipo directo (a entrevista, o cuestionario, a observación e o diario), empregados de forma individual ou conxunta, os máis utilizados. O que se tenta obter e rexistrar, de xeito directo e inmediato, é a información necesaria sobre cada posto de traballo, ben acudindo ó lugar de traballo, ben solicitando do seu ocupante dita información. No caso do Concello de A Estrada, a obtención da información básica para a descrición das características do posto de traballo e a súa posterior avaliación ou valoración realizouse por medio dun cuestionario cumprimentado polos responsábeis actuais dos postos de traballo. Nos casos en que ós postos de traballo estaban vacantes e sen dotación provisional algunha, ou o cuestionario non foi cuberto polo actual ocupante do posto, a cumprimentación dos correspondentes cuestionarios foi realizada polos membros do equipo redactor. Dita labor foi realizada no seu momento pola USC, adxudicataria do contrato. Trala análise dos datos de cada un dos cuestionarios, os responsábeis da USC realizaron unha proposta de descrición de cada posto. As fichas definitivas foron elaboradas como froito do proceso negociador, incorporando, asimesmo, suxestións das centrais sindicais (exemplo significativo da vontade negociadora do equipo de goberno foi o ofrecemento realizado aos diferentes sindicatos de aceptar sen condicións unha proposta unánime realizada polos mesmos, pero que foi rexeitada–como así figura nas actas – por imposibilidade entre eles de chegar a un acordo conxunto). Á vista das descricións de cada posto de traballo, e da información recollida nos diferentes documentos de ordenación de persoal existentes na actualidade no Concello de A Estrada, os responsábeis técnicos da U. S. C. procederon a clasificar cada posto de traballo determinando para cada un deles a súa importancia relativa (en relación cos demais postos de traballo) dentro do conxunto dunha organización. A devandita clasificación dos postos de traballo foi posteriormente traducida polos responsábeis técnicos da U. S. C. en sucesivos borradores de organigrama administrativo, en base aos cales presentaron unha proposta de estrutura administrativa. O organigrama definitivo foi o acadado despois do correspondente proceso negociador, aínda que quedou condicionado polas restriccións orzamentarias e lexislativas que impiden a creación de novos postos de traballo, todo elo de acordo co informe de Secretaría de data 27 de abril de 2016. A valoración dos postos de traballo foi realizada co sistema proposto polo CSIF, xa que o mesmo foi o aceptado pola Mesa de Negociación. O mesmo incorpórase como Anexo ao presente documento. A forma de realizar a valoración, e sobre todo tendo en conta as fortes restriccións legais existentes na actualidade no que a incrementos salariais se refire, realizouse do xeito que indica o citado informe de Secretaría. A aprobación definitiva, despois do correspondente proceso negociador, seguirá os trámites establecidos na lexislación vixente. Unha vez aprobada, de xeito definitivo, a RPT, deberanse realizar os procesos de vinculación formal aos postos de traballo, que permitan adscribir as prazas existentes na plantilla/cadro de persoal aos distintos posto de traballo sinalados na RPT. A continuación farase unha descrición das competencias e funcións que, de maneira xeral, se vincularán con cada unidade administrativa das sinaladas nesta proposta de organigrama. Con elo tratarase de delimitar, na medida do posible, o ámbito de actuación no que deberán desenvolverse os postos adscritos, ao mesmo tempo que contribuirá a clarificar o sistema relacional existente entre os diferentes postos, na medida en que se vexan afectados pola mencionada delimitación competencial. Neste senso, cabería lembrar, que á hora do deseño da proposta do Organigrama Administrativo, partirase da vertebración de conxunto da organización municipal nunha serie de grandes Departamentos administrativos, que se corresponden coas principais liñas de actuación e prestación de servizos asumidos polo Concello de A Estrada. Así mesmo, no seo de cada un deles, e de acordo cun criterio de especialización funcional, habilitaranse unhas Unidades Administrativas, nas que se asumirá a realización daqueles servizos e funcións con carácter diferenciado e autónomo. É mais, nos casos en que a peculiaridade dos servizos prestados así o esixa, dada a diversidade e especialidade dos mesmos, poderase chegar a un escalón máis na división administrativa, creándose as Seccións, como unha realidade funcional e competencial diferenciada no seo das propias unidades. Respecto da descrición das funcións e competencias atribuídas a cada Departamento, Unidade ou Sección, cabe aclarar que se trata dunha enumeración de tipo xenérico e orientativo, sen chegar ó nivel de minuciosidade que puidera aportar un Manual de Funcións Departamentais. Esta descrición funcional poderá ser complementada mediante manuais de procedemento, circulares ou calquera outro instrumento organizativo que se estime oportuno por parte da Alcaldía, de carácter xeral, ou mesmo propio de cada un dos departamentos ou unidades administrativas. En todo caso a Alcaldía terá competencia para asignar funcións, dentro das propias da categoria profesional, en aras dun mellor funcionamento da Unidade, Departamento, etc., e sobre todo mentres exista imposibilidade legal de creación de novas. En canto ao procedemento de tramitación dos distintos expedientes, coma norma xeral, e de cara a favorecer unha máis eficaz e rápida tramitación, proponse o seguinte modelo de actuación: Cada expediente será tramitado por un único Departamento, o máis axeitado en función da materia, dende a súa apertura ata o seu remate. No caso de que non resulte evidente a maior “proximidade” material dun departamento con respecto a un expediente en concreto, será a Alcaldía a que decida a súa adscrición. Do mesmo xeito, cada Departamento será responsable de facer todas as notificacións dos decretos que tramite, debendo pasarse a Secretaría para a súa sinatura e numeración.3. Aprobación: De non ser competencia da Alcaldía a súa aprobación, o departamento que tramita o expediente terá que poñelo á disposición de Secretaría, incluíndo a correspondente Proposta de Acordo, co único obxecto de seren elevados á correspondente aprobación plenaria ou da Xunta de Goberno Local. Posteriormente, o expediente será devolto ao departamento que o tramitou co seu correspondente certificado de aprobación. De ser competencia da Alcaldía, e xa que as Resolucións deben levar a firma ou visto de Secretaría, o departamento que tramita o expediente deberá poñelo a disposición de Secretaría coa resolución preparada e por duplicado. Unha das copias será devolta xunto co expediente ó departamento que o xestionou. A outra ficará en Secretaría a efectos de seguimento das resolucións aprobadas dende Alcaldía.4. Documentación: En tódolos casos a documentación (resolucións, propostas de acordo,…) será facilitada en papel e tamén en soporte informático. Os aspectos formais dos certificados serán sinalados dende Secretaría. En resumo, a tramitación de cada expediente corresponde a un departamento (o máis axeitado en función da materia), e ese departamento será o responsable da súa tramitación, debendo realizar tódalas actuacións en relación co mesmo (dende a primeira providencia ata a derradeira notificación). Realízase a continuación, e sen ánimo de exhaustividade, unha descrición xenérica das funcións por Servizos. Será nas fichas de cada posto onde se concreten as funcións que ten encomendadas cada posto, unha vez que se aceptaron todas as alegacións presentadas polos traballadores, tal e como se recomenda no informe de Secretaría. Dende o punto de vista puramente administrativo, encargarase da xestión dos expedientes baixo a directa competencia da Alcaldía. Así mesmo, á marxe da actividade estritamente administrativa, correspóndelle a este gabinete a recepción das persoas que pretendan entrevistas coa Alcaldía ou diferentes membros do Goberno, así como o desempeño das labores de secretaría de oficina e levanza de axenda. Ao tempo prestará apoio na atención inmediata e información ós veciños, reconducíndolles ós departamentos competentes para coñecer das súas pretensións ou informándolles dos horarios de asistencia do Sr. Alcalde e Srs. Concelleiros. De modo xenérico, e dependendo da súa composición, as funcións serán as asignadas polo Sr. Alcalde. A modo de resumo, e con carácter exemplificante, pódense sinalar unha serie de tarefas concretas a realizar para a satisfacción das competencias xerais sinaladas; - Xestión do correo. - Realización de notificacións persoais aos interesados nos diferentes expedientes. - Reparto e distribución interna de documentación. O obxecto principal deste servizo é responsabilizarse do funcionamento do arquivo, asumindo tamén a responsabilidade en materia de documentación. Asumirá o funcionamento e organización do arquivo municipal, conforme aos criterios emanados da normativa interna que rixa ao respecto. Trataríase dun servizo que debe ocuparse das funcións de documentación e arquivo respectivamente, diferenciadas no seus cometidos, aínda que complementándose dentro dos obxectivos globais do servizo. Por unha banda, no tocante ao arquivo, se debería garantir a axeitada xestión dos seus fondos, asumindo a ordenación e informatización. Xunto co obrigado proceso de ordenación, coa necesaria e constante actualización, deberá desenrolarse un verdadeiro servizo de atención ao conxunto dos departamentos ou unidades do Concello, respondendo ás súas solicitudes de expedientes ou documentación arquivada, ao mesmo tempo que se prosigue coa organización dos que continuamente se seguen a xerar. A modo de resumo, e con carácter exemplificante, pódense sinalar unha serie de tarefas concretas a realizar para a satisfacción das competencias xerais sinaladas; Garantir o anonimato e o acceso restrinxido ás persoas só debidamente autorizadas dos diferentes expedientes e documentación depositada no arquivo, adaptando, polo tanto, a súa xestión ás directrices da normativa de protección de datos. Habida conta de que as tarefas propias deste servizo deben ter un carácter independente de calquera departamento, tendo unha actuación transversal sobre o conxunto administrativo do Concello, semella oportuno a vertebración do mesmo como unha realidade administrativa diferenciada. Terá como atribucións básicas as que se sinalan a continuación; Facer un seguimento do cumprimento da lexislación lingüística por parte da institución e de todos os seus órganos. Mellorar a calidade lingüística e comunicativa da administración. Fixar criterios lingüísticos e proporcionarlle asesoramento tanto ao persoal como á cidadanía. Formular propostas para a realización das probas de lingua nas convocatorias de emprego públicas e asesorar os tribunais sobre os coñecementos de galego necesarios para desenvolver as funcións propias do posto ou da praza que se convoque. Este servizo terá un claro carácter transversal, prestando apoio a todos os servizos do concello no ámbito da súas competencias. Responsabilizarase do mantemento xeral do sistema informático do Concello, garantindo o seu axeitado funcionamento e actualización. Así mesmo, outra das principais responsabilidades deste servizo será o desenvolvemento e implantación de instrumentos e ferramentas informáticas que permitan a estandarización e homoxeneización dos procedementos administrativos ordinarios xerados no conxunto da administración local. A modo de resumo, pódense sinalar unha serie de tarefas concretas a realizar para a satisfacción das competencias xerais sinaladas Trátase dun Departamento que se vertebrará arredor da Secretaría Municipal e que asumirá, non só as responsabilidades que directamente lle outorga a lexislación vixente (Lei 7/1985, RD 128/2018, Texto refundido do Réxime Local e demais normativa aplicable), senón aqueloutras que se lle queiran conferir e que estean directamente relacionadas coa organización interna e administración xeral do Concello. Neste senso, crearanse unha serie de unidades baixo a coordinación xeral do posto de Secretario, e no seo das cales se desenrolarán actividades e funcións diferenciadas. Esta unidade ocuparase da xestión global do Censo e Padrón municipais, así como das diferentes estatísticas sobre asuntos de competencia municipal. Responsabilizarase da tramitación administrativa dos expedientes de contratación. A modo de resumo, pódense sinalar unha serie de tarefas a realizar pola Unidade; Nesta unidade aglutinaranse, de maneira residual e supletoria, todas aquelas funcións que se vincularán coa Secretaría e a administración xeral do Concello, e que, explícita e formalmente, non se atopan asignadas ás restantes unidades. De maneira xenérica, esta unidade definirase polo seu carácter asistencial e de apoio administrativo respecto das funcións expresamente atribuídas á Secretaría Municipal e que non son asumidas directamente por outra unidade ou departamento: isto é, correspóndelle asistir de maneira directa e colaborar na xestión administrativa das funcións que formalmente se vinculan coa figura da Secretaría; dación de fe pública de todos os actos e acordos, asesoramento legal preceptivo da Corporación, da súa presidencia e das comisións e órganos colexiados respectivos, e, en xeral, as que especificamente se sinalen na normativa de aplicación en cada momento. Asume a xestión integral e ordinaria do Rexistro Xeral Municipal. Esta Departamento ocuparase da tramitación de todos os expedientes relativos á xestión do persoal do Concello, así como de tódalas actividades propias dunha xestión integral do recursos humanos. Neste senso, ao marxe das habituais xestións derivadas dos expedientes de contratación e seguridade social, selección e provisión de postos, e dos procedementos propios da organización interna (permisos, vacacións, baixas, etc…), esta sección asumirá outras facetas propias da xestión integral do persoal: prevención de riscos laborais e saúde laboral, formación, xestión da calidade, organización e métodos de traballo, etc…. Esta sección deberá asumir a responsabilidade da modernización da estrutura organizativa do concello, adaptándoa aos novos modos de xestión dos RRHH nas administracións públicas, e ás propias esixencias dunha entidade en pleno proceso de cambio e crecemento. Todo un conxunto de actuacións que deben estar incluídas dentro dese marco xeral que é a calidade na administración pública. Este Departamento asume ás competencias e obxectivos xenéricos que a lexislación lle confire á administración local, no eido da xestión económica e orzamentaria, directamente relacionadas e vinculadas coas funcións esenciais que a normativa lle outorga a Intervención no eido da fiscalización e o control da súa actividade económico-financeira, co alcance determinado na normativa de referencia (Lei 7/1985, RD 128/2018, Texto refundido do Réxime Local e demais normativa aplicable) e a propia RPT. A esta unidade corresponderalle a responsabilidade na xestión administrativa ordinaria e burocrática dos expedientes e tarefas derivados dunha das competencias esenciais da Intervención nos Concellos; control, supervisión e fiscalización xeral da xestión económico-financeira e orzamentaria do Concello, nos termos estipulados na normativa vixente (Lei 7/1985, RD 1147/1987, Texto refundido do Réxime Local e demais normativa aplicable). Neste senso, aínda que sexa o Interventor, de maneira formal e legal, quen asuma esa función, a efectos prácticos, o resto de persoal vinculado encargarase de realizar as tarefas e actuacións necesarias para a adecuada tramitación dos expedientes propios. A modo de resumo, pódense sinalar unha serie de tarefas a realizar pola Unidade; Asumirá a tramitación e xestión administrativa dos expedientes vinculados ás competencias atribuídas normativamente á Intervención e que, explícita e formalmente, non se atopan asignadas ás restantes unidades. De maneira xenérica, esta unidade definirase polo seu carácter asistencial e de apoio administrativo respecto das funcións expresamente atribuídas á Intervención e que non son asumidas directamente por outra unidade ou departamento: isto é, correspóndelle asistir de maneira directa e colaborar na xestión administrativa das funcións que formalmente se vinculan coa figura da Intervención. A esta unidade corresponderalle a responsabilidade na xestión administrativa ordinaria e burocrática dos expedientes e tarefas derivados dunha das competencias esenciais da Intervención nos Concellos; control e seguimento da actividade contable ordinaria do Concello, baixo a estreita supervisión do Interventor e de conformidade ao Plan de Contas determinado pola normativa de referencia. Neste senso, aínda que sexa o Interventor, de maneira formal e legal, quen asuma esa función, a efectos prácticos, o resto de persoal vinculado encargarase de realizar as tarefas e actuacións necesarias para a adecuada tramitación dos expedientes propios. A modo de resumo, pódense sinalar unha serie de tarefas a realizar pola Unidade; Asumirá a responsabilidade sobre a tramitación e xestión das competencias legalmente atribuídas á Tesourería; manexo e custodia de fondos, valores e efectos da Entidade local, de conformidade co exposto no RD 128/2018, demais normativa de referencia e na propia RPT, baixo e directa supervisión do Tesoureiro, responsable último de tales funcións: Recadar os dereitos e pagar as obrigas. Servir ó principio de unidade de caixa, mediante a centralización de todos os fondos e valores xerados por operacións orzamentarias e extraorzamentarias. Distribuir no tempo as dispoñibilidades dinerarias para a puntual satisfacción das obrigas. Responder dos avais contraídos. Realizar as demáis que se deriven ou relacionen coas anteriormente numeradas. Todo elo tendo en conta que o exercicio de competencias en materia de xestión, inspección e recadación tributaria atópase delegada na Deputación de Pontevedra. Así mesmo, segundo o citado R. D. 128/2018: 1.- A función de Tesourería comprende: a) O manexo e custodia de fondos, valores e efectos da entidade local, de conformidade co establecido polas disposicións legais vixentes. b) A Xefatura dos Servizos de recadación.2.- O manexo e custodia de fondos, valores e efectos comprende: a) A realización de cantos cobros e pagos corresponda aos fondos e valores da Entidade, de conformidade co establecido polas disposicións legais vixentes. b) A organización da custodia de fondos e efectos de conformidade coas directrices sinaladas pola Presidencia. c) Ejecutar conforme ás directrices marcadas pola Corporación, as consignacións en Bancos, Caixa Xeral de Depósitos e establecimentos análogos, autorizando xunto co Ordenador de pagos e o interventor cheques e demáis órdes de pago que se xiren contra as contas abertas en ditos establecimentos. d) A formación dos plans e programas de Tesourería, distribuíndo no tempo as dispoñibilidades dinerarias da Entidade para a puntual satisfacción das súas obrigas, atendendo ás prioridades legalmente establecidas, conforme ás directrices marcadas pola Corporación.3.- A Xefatura dos Servizos recadatorios comprende: a) O impulso e dirección dos procedimentos recadatorios, proponiendo as medidas necesarias para que a cobranza se realice dentro dos prazos sinalados. b) A autorización de pregos de cargo de valores que entreguen aos recadadores e axentes ejecutivos. c) Ditar a providencia de apremio nos expedientes administrativos deste carácter e autorizar a subasta de bens embargados. d) A tramitación dos expedientes de responsabilidade por prexuízo de valores. Esta Unidade será a encargada de coordinar a labor diaria co ORAL unha vez realizada a correspondente delegación no citado Organismo. Asumirá a tramitación e xestión administrativa dos expedientes vinculados ás competencias atribuídas normativamente á Tesourería e que, explícita e formalmente, non se atopan asignadas ás restantes unidades. De maneira xenérica, esta unidade definirase polo seu carácter asistencial e de apoio administrativo respecto das funcións expresamente atribuídas á Tesourería Municipal e que non son asumidas directamente por outra unidade ou departamento: Isto é. correspóndelle asistir de maneira directa e colaborar na xestión administrativa das funcións que formalmente se vinculan coa figura da Tesourería. Encargarase (sen ánimo exhaustivo na descrición) da xestión e tramitación das nóminas, seguridade social e IRPF de todo o persoal do Concello, asi como de todos os expedientes e tramitación derivados dos mesmos. Este Departamento asumirá a prestación das funcións propias da seguridade pública, dentro do eido competencial municipal, polo que aglutinará a Policía Local e Protección Civil. Esta unidade asumirá as funcións xenéricas de seguridade en lugares públicos, ordenación do tráfico de persoas e vehículos nas vías urbanas, así como todas as demais tarefas atribuídas á Policía Local segundo o estipulado na normativa vixente en cada momento (LBRL, Ley Orgánica 2/1986 e Lei 4/2007 de 20 de abril de coordinación de Policías Locais). Asumirá as funcións de salvamento, socorrismo, prevención e actuacións fronte accidentes ou catástrofes públicas, segundo o alcance dado pola normativa de referencia vixente en cada momento. Este área aglutinará dous grandes departamentos ou unidades competenciais; a xestión urbanística, por un lado, e a realización de obras e prestación de servizos básicos, por outra banda. Esta peculiar configuración competencial xustifica a creación de dous Departamentos diferenciados, co alcance e contidos que a continuación se detallan: